เงินบาทเปิดที่ระดับ 30.47/49 บาท/ดอลลาร์
เงินบาทเปิดตลาดเช้านี้อยู่ที่ระดับ 30.47/49 บาท/ดอลลาร์ เคลื่อนไหวในทิศทางเดียวกันกับค่าเงินในภูมิภาค
2 มี.ค. 2555

เงินบาทเปิดตลาดเช้านี้อยู่ที่ระดับ 30.47/49 บาท/ดอลลาร์ เคลื่อนไหวในทิศทางเดียวกันกับค่าเงินในภูมิภาค
นักบริหารเงินจากธนาคารซีไอเอ็มบี ไทย เปิดเผยว่า เงินบาทเปิดตลาดเช้านี้อยู่ที่ระดับ 30.47/49 บาท/ดอลลาร์ ปรับตัวแข็งค่าจากเย็นวานนี้ที่ระดับ 30.51/53 บาท/ดอลลาร์ เคลื่อนไหวในทิศทางเดียวกันกับค่าเงินในภูมิภาค เนื่องจากยังมีแรงไหลเข้าของเงินทุนจากต่างประเทศเข้ามาอย่างต่อเนื่อง          ปัจจัยที่มีผลต่อค่าเงินบาทยังเป็นเรื่องปัญหาหนี้สาธารณะของกลุ่มสหภาพยุโรป และกระแสเงินทุนต่างประเทศไหลเข้ามาลงทุนในตลาดหุ้นเอเชีย ส่วนตัวเลขเศรษฐกิจของสหรัฐที่ประกาศออกมาดีขึ้นเป็นสัญญาณการฟื้นตัวของเศรษฐกิจ แม้จะไม่ได้ดีมากนักแต่ตลาดยังมองว่าดีกว่าสหภาพยุโรป         สำหรับความเคลื่อนไหวของค่าเงินสกุลหลักต่างประเทศที่สำคัญ เงินเยนอยู่ที่ระดับ 81.22/27 เยน/ดอลลาร์ ปรับตัวอ่อนค่าลงจากระดับ 81.06/10 เยน/ดอลลาร์ ส่วนเงินยูโรอยู่ที่ระดับ 1.3320/3322 ดอลลาร์/ยูโร ปรับตัวอ่อนค่าลงจากระดับ 1.3343/3346 ดอลลาร์ยูโร          "คนยังขายยูโรอยู่ แม้จะมีการอัดฉีดเงินเข้าไปในกลุ่มแบงก์ ยูโรก็ยังร่วงอยู่" นักบริหารเงิน กล่าว          นักบริหารเงินประเมินการเคลื่อนไหวของเงินบาทจะเคลื่อนไหวในกรอบแคบๆ ระหว่าง 30.40-30.55 บาท/ดอลลาร์